**Obec Lastovce, Hlavná 306, 076 14 Lastovce**

Obec Lastovce zastúpená starostom obce Mgr. Michalom Hrinkom podľa §4 zákona č.  596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorśích predpisov a §5 zákona NR SR č. 552/2003 Z.z. o výkone práce vo verejnom záujme v znení neskorších predpisov

**vyhlasuje**

**výberové konanie na funkciu riaditeľky**

**Materskej školy v Lastovciach,**

**Ul. Školská č. 246, 076 14**

K**valifikačné predpoklady:**

* kvalifikačné predpoklady na výkon pedagogickej činnosti podľa §7, zákona NR SR č.  317/2009 Z.z. o pedagogických zamestnancoch a odborných zamestnancoch a o zmene a doplnení zákonov a v zmysle Vyhlášky MŠ SR č. 437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov v znení neskorších predpisov,
* najmenej 5 rokov pedagogickej činnosti,
* požiadavka vykonania prvej atestácie sa do 31. decembra 2016 neuplatňuje (podľa §61 ods. 12 zákona 317/2009 Z.z.).

**Ďalšie požiadavky**

* znalosť príslušnej legislatívy
* zdravotná spôsobilosť (podľa §10 zákona NR SR č. 317/2009 Z.z.),
* občianska bezúhonnosť, (§9 zákona č. 317/2009),
* ovládanie štátneho jazyka, (§11 zákona č. 317/2009),
* osobnostné a morálne predpoklady pre výkon riadiacej funkcie,
* riadiace, komunikačné a organizačné schopnosti.

**Požadované doklady k prihláške do výberového konania:**

* prihláška do výberového konania
* štruktúrovaný profesijný životopis
* overené doklady o najvyššom dosiahnutom vzdelaní,
* potvrdenie o dĺžke pedagogickej praxe,
* výpis z registra trestov nie starší ako 3 mesiace,
* písomný návrh koncepcie rozvoja školy (max. 2 strany A4),
* preukázanie zdravotnej spôsobilosti,
* čestné prehlásenie o pravdivosti všetkých údajov uvádzaných v predložených dokladoch,
* súhlas uchádzača na použitie osobných údajov pre potreby výberového konania podľa §7 ods. 1 a 2 zákona č. 428/2002 Z.z. o ochrane osobných údajov v znení neskorších predpisov,

Uzávierka prihlášok: **17.08.2016 do 15:00 hod.**

Prihlášky v zalepenej obálke s označením:

„**Výberové konanie na riaditeľku MŠ Lastovce - neotvárať**“

 posielajte na adresu:

**Obec Lastovce, Hlavná 306, 076 14 Lastovce**

Termín a miesto výberového konania bude prihláseným uchádzačom, ktorí spĺňajú požadované predpoklady oznámeneé písomne.



V Lastovciach, dňa 24. 06. 2016